โฆษก สตช.เผย ระหว่าง 9 ม.ค.ถึง 2 ก.พ.57 มีผู้ทำผิดกฎหมายเลือกตั้งรวม 57 คดี ส่วนประชาชนที่ไม่สามารถไปใช้สิทธิเลือกตั้งได้ และไปแจ้งความไว้ที่สถานีตำรวจ มีจำนวน 11041 ราย4 ก.พ.2557 สำนักงานตำรวจแห่งชาติ (สตช.) เปิดเผยจำนวนประชาชนที่ไม่สามารถใช้สิทธิเลือกตั้ง เข้าแจ้งความที่สถานีตำรวจกว่า 1 หมื่นราย และพบมีการทำผิดกฎหมายช่วงการเลือกตั้งรวม 57 คดีพล.ต.ต.ปิยะ อุทาโย โฆษกสำนักงานตำรวจแห่งชาติ เปิดเผยผลการกระทำผิดกฎหมายเลือกตั้ง ตั้งแต่วันที่ 9 มกราคม 2557 ถึงวันที่ 1 กุมภาพันธ์ 2557 มีทั้งสิ้น 34 คดี เฉพาะวันที่ 2 กุมภาพันธ์ ซึ่งเป็นวันเลือกตั้งทั่วไป มีคดีเกิดขึ้น 23 คดี รวมคดีที่เกิดขึ้นทั้งหมด 57 คดี แบ่งเป็นคดีขัดขวางหรือหน่วงเหนี่ยวไม่ให้ไปใช้สิทธิ์เลือกตั้ง 22 คดี / กล่าวหาพนักงานเจ้าหน้าที่ปฏิบัติหน้าที่โดยมิชอบ หรือละเว้นการปฏิบัติหน้าที่โดยทุจริต 24 คดี / ฉีกบัตรเลือกตั้ง 10 คดี /จำหน่ายสุราในเวลาห้าม 3 คดี / ฝ่าฝืนประกาศพระราชกำหนดการบริหารราชการในสถานการณ์ฉุกเฉิน 2 คดี และคดีทำร้ายร่างกาย 2 คดี โดยอยู่ระหว่างการสอบสวน 55 คดี และส่งสำนวนให้คณะกรรมการป้องกันและปราบปรามการทุจริตแห่งชาติ (ป.ป.ช.) 2 คดี ส่วนประชาชนที่ไม่สามารถไปใช้สิทธิเลือกตั้งได้ และไปแจ้งความไว้ที่สถานีตำรวจ มีจำนวน 11041 รายที่มา 
โฆษก สตช.เผย ระหว่าง 9 ม.ค.ถึง 2 ก.พ.57 มีผู้ทำผิดกฎหมายเลือกตั้งรวม 57 คดี ส่วนประชาชนที่ไม่สามารถไปใช้สิทธิเลือกตั้งได้ และไปแจ้งความไว้ที่สถานีตำรวจ มีจำนวน 11041 ราย 4 ก.พ.2557